હકીકતમાં તો અહંને પોષવાની જ વાત હોય છે. દેખાદેખી તનિક હોઇ જાયે... પણ એનો વ્યાપ એટલો વધી રહ્યો છે કે ક્યારેક તે મુશ્કેલીમાં પણ મૂકી દઇ શકે છે. સેલ્ફી સંબંધો બાંધી શકે છે તો તોડી પણ શકે છે. ક્વીન ફિલ્મમાં કંગના પોતાના બોયફ્રેન્ડને જલાવવા મોર્ડન આઉટલુકની ટ્રાયલનો ફોટો પાડીને મોકલે છે. ચહેરો જોવો આપણને ગમે છે. ફેસબુક પર ફોટોને લખાણ કરતાં વધુ લાઈક મળે છે તે સૌ જાણી શકે છે. વરસો બાદ શાળાનો મિત્ર જો સોશિયલ મીડિયા પર મળી જાય તો અત્યારે તે કેવો દેખાય છે તે જોવું ગમે. રૂબરૂ થયાનો આનંદ સેલ્ફી આપી શકે છે એટલે પણ તેનો વ્યાપ વધી રહ્યો છે.વળી તેનાથી દૂર બેઠેલી વ્યક્તિ નજીક હોવાનો અહેસાસ થાય છે. આજના ઝડપી યુગમાં જ્યારે એકબીજાને મળવાનો સમય નથી ત્યારે સેલ્ફી બે વ્યક્તિઓને રૂબરૂ કરી દે છે. છતાં કોઇ રોજ દિવસમાં બે વાર પોતાના સેલ્ફી પાડતું હોય અને સોશિયલ મીડિયામાં તેનો મારો ચલાવતું હોય તો શક્ય છે કે તે વ્યક્તિ સતત પોતાને કેન્દ્રમાં રાખીને જીવે છે. અને બીજાનું ધ્યાન પોતાના તરફ ખેંચવાના ભરપૂર પ્રયત્નો કરે છે. દરેક અંગત બાબતોની સેલ્ફી લેવી યોગ્ય નથી.તે એક જાતની માનસિક